Валери Иванов
Портрет на любим човек

chitanka.info

На баща ми…

С осанка — горда, благородна.

С чело — гениално. И пророчески очи.

С усмивка — ласкава, беззлобна.

Смолисто черни — къдрави коси.

Широки плещи. Мека гръд.

С коремче — тяло. Сочни длани.

Атлет в походката, в нозете — твърд.

С тен — мургав, астраганен.

И с говор — кадифе. Възостър слух.

Светкавично-контактна мисъл.

Характер — кротък. Но челичен дух.

По-често весел — рядко кисел.

Любвеобилен до неправдоподобност.

Приятел пръв с деца и старци.

Избягваше баналните подробности.

Но безпощадно строг към недостатъци.

Той мразеше играчите на дребно.

Простаците и лицемерите презираше.

Първоучителю, така си ми потребен…

Единствен ти от всички ме разбираше…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.